open-index/open-wikipedia-markdown huggingface dataset:
מייסון הולגייט

**מייסון אנטוני הולגייט** (באנגלית: **Mason Anthony Holgate**; נולד ב-22 באוקטובר 1996) הוא כדורגלן ג'מייקני-אנגלי, המשחק בעמדת הבלם בקבוצת אל-ג'ראפה מליגת העל הקטרית בנבחרת ג'מייקה.

## קריירה ומועדונים
### בארסנלי
הולגייט הצטרף לאקדמיה של בארנסלי בגיל תשע. הוא קודם לאקדמיה ומשם לקבוצת המילואים שם חתם חוזה מקצועני ראשון עד 2016.

הוא ערך את הופעת הבכורה שלו ב הפוטבול ליג האנגלית הראשונה עבור בארנסלי ב-2 בדצמבר 2014 ששיחק 90 דקות בתיקו 1-1 מול דונקסטר רוברס.

הוא כבש את שער הבכורה שלו בפוטבול ליג הראשונה במשחק האחרון של עונת 2014\2015 בניצחון 0–5 נגד רוצ'דייל.

בעקבות הצלחתו בעונת הבכורה שלו בבארנסלי, הוא הוכתר לשחקן הצעיר המבטיח של עונת 2014/2015.

### אברטון
ב-13 באוגוסט 2015, חתם על חוזה ל 5 שנים בקבוצת הפרמייר ליג אברטון בסכום של 2 מיליון יורו. ב-13 באוגוסט 2016, שנה לאחר שחתם על חוזה באברטון ערך את הופעת הבכורה שלו נגד טוטנאהם. הולגייט ערך 5 הופעות בלבד במדי אברטון לפני שהושאל לוסט ברומיץ'.

ב-29 באוקטובר 2019 פתח בהרכב אברטון נגד ווטפורד במסגרת גביע הפוטבול ליג, ואף כבש את שער הבכורה שלו במדי אברטון בדקה ה-73.

### וסט ברומיץ' אלביון
ב 31 לדצמבר 2018 הושאל הולגייט לוסט ברומיץ' עד לסוף העונה.

### סאות'המפטון ושפילד יונייטד
ב-26 באוגוסט 2023 הושאל לסאות'המפטון מהצ'מפיונשיפ לעונה אחת. ב-1 בפברואר עזב את סאות'המפטון ועבר אל שפילד יונייטד מהפרמייר ליג. בסוף העונה ירד ליגה עם הקבוצה.

### וסט ברומיץ' אלביון
ב-30 באוגוסט 2024 הושאל שוב לוסט ברומיץ' אלביון.

ב-12 ביולי 2025 חתם באל-ג'ראפה מליגת העל הקטרית.

## קריירה בינלאומית
להולגייט יש שורשים ג'מייקנים מצד סבו וסבתו ויכול לייצג את נבחרת ג'מייקה וגם את נבחרת אנגליה.

הולגייט ייצג את נבחרת אנגליה בכדורגל עד גיל 21 במסגרתה שיחק כמגן ימני באליפות אירופה בכדורגל ב-2017.

בשנת 2024 החל לייצג את נבחרת ג'מייקה.

## קישורים חיצוניים

## הערות שוליים

# "Updated squads for 2017/18 Premier League confirmed". Premier League. 2 February 2018. Retrieved 11 February 2018.
# "Reds Youngster Mason Holgate Signs Professional Contract". Barnsley F.C. 25 August 2014. Archived from the original on 27 September 2014. Retrieved 18 August 2015.
# "Barnsley 1 – 1 Doncaster". BBC Sport. 2 December 2014. Retrieved 25 January 2015.
# "Blues Complete Holgate Deal | Everton Football Club" Everton F.C. Archived from the original on 9 January 2018. Retrieved 13 August 2015.
# Whalley, Mike (13 August 2015). "Everton sign Mason Holgate from Barnsley on five-year contract". ESPN FC. Retrieved 13 August 2015.
# "Albion add first January recruit". West Bromwich Albion F.C. Retrieved 31 December 2018.

קטגוריה:כדורגלני אברטון
קטגוריה:כדורגלני וסט ברומיץ' אלביון
קטגוריה:כדורגלני סאות'המפטון
קטגוריה:כדורגלני בארנסלי
קטגוריה:כדורגלני שפילד יונייטד
קטגוריה:כדורגלני נבחרת ג'מייקה
קטגוריה:כדורגלני גביע הזהב 2025
קטגוריה:בלמי כדורגל אנגלים
קטגוריה:כדורגלנים אנגלים
קטגוריה:כדורגלנים ג'מייקנים
קטגוריה:בלמי כדורגל ג'מייקנים
קטגוריה:ג'מייקנים שנולדו ב-1996
קטגוריה:אנגלים שנולדו ב-1996
לאופולדו לוקה

**לאופולדו לוקה** (בספרדית: **Leopoldo Luque**; 3 במאי 1949 – 15 בפברואר 2021) היה כדורגלן ארגנטינאי, ששיחק בעמדת החלוץ. זכה עם נבחרת ארגנטינה במונדיאל 1978.

## ביוגרפיה
לוקה נולד בשנת 1949 בשכונת גואדלופה אוסטה שבסנטה פה. היו לו ארבעה אחים (מתוכם שלוש אחיות) ואביו עבד במקצועו כסנדלר כשאמו הייתה עקרת בית. במהלך משחק של לוקה ב-1978 אחיו הצעיר נהרג בתאונת דרכים, והוא שמע על כך לאחר הניצחון.

במהלך הקריירה שלו שיחק בין היתר במועדונים אוניון, רוסאריו סנטראל, ריבר פלייט, ראסינג קלוב וצ'קריטה ג'וניורס. משחק זכור שלו היה ב-22 בפברואר 1976 עם ריבר פלייט, כשכבש חמישה שערים לרשתה של סן לורנצו בניצחון 1–5. הוא זכה עם ריבר ב-5 תוארי אליפות וכבש במדיה 75 שערים ב-176 הופעות ליגה.

שנותיו האחרונות ככדורגלן מקצועי התאפיינו בכך שעבר בין קבוצות רבות. לאחר שניסה את כוחו בסנטוס הברזילאית בשנים 1983 ו-1984, לוקה שב לארגנטינה ושיחק בטקסטיל מנדיו בה סיים את הקריירה.

### נבחרת ארגנטינה
החלוץ מונה לראשונה בסגל הנבחרת בשנת 1975 והשתתף בטורניר הקופה אמריקה באותה השנה. לוקה זכה בתואר הכובש המצטיין בצוותא לארנסטו דיאס כשלשניהם ארבעה שערים, אם כי ארגנטינה הודחה כבר בסיבוב המקדים.

הוא ביסס את עצמו בהתקפת הנבחרת בשנים הבאות, כך שלא היה מפתיע שחלוץ ריבר פלייט של אותה העת נכלל בסגל לקראת מונדיאל 1978 אותו אירחה ארגנטינה. בסיבוב הראשון כבש נגד הנבחרות הונגריה וצרפת בניצחונות של 1–2, ובסיבוב השני צמד בניצחון 0–6 על פרו. היו שמועות על כך שנבחרת פרו קיבלה שוחד ולא התאמצה במשחק כדי להקל על ארגנטינה את המלאכה, אך הן מעולם לא הוכחו. זמן רב לאחר מכן סיפר לוקה: "ממה שידוע לי, אני לא יכול להיות גאה באותו ניצחון. אבל אז לא קלטתי, רובנו לא קלטנו. פשוט שיחקנו כדורגל". לוקה לקח חלק משמעותי בזכייתה הראשונה בהיסטוריה בטורניר לאחר שניצחו בגמר 1–3 את הולנד. הוא זכה בנעל הארד בצוותא להנס קרנקל האוסטרי עם ארבעה שערים ב-5 משחקים. הזכייה במונדיאל הייתה ללא ספק רגע השיא בקריירה שלו.

לוקה פרש מהנבחרת בשנת 1981 ולא הצליח לבסס את מעמדו למונדיאל 1982 או לשוב לשחק בה. בסך הכל הוא ערך במדיה 45 הופעות בהן כבש 22 שערים.

### לאחר הפרישה
הוא עבד כמאמן ובעונת 1986/87 היה בתפקיד זה באוניון. למשך העשרים שנים הבאות עדיין היה פעיל במועדונים כפופים רבים. לוקה גם היה מזכיר הספורט של מחוז מנדוסה שבארגנטינה.

בפברואר 2007 לקה בהתקף לב ממנו החלים. לוקה נפטר ב-15 בפברואר 2021 כתוצאה ממגפת הקורונה בארגנטינה.

## תארים
;ריבר פלייט
*אליפות ארגנטינה (5): נסיונל 1975, מטרופוליטנו 1977, מטרופוליטנו 1979, נסיונל 1979, מטרופוליטנו 1980
;נבחרת ארגנטינה
*גביע העולם: 1978
;אישיים
*מלך השערים בקופה אמריקה: 1975  (4 שערים)
*נעל הארד בגביע העולם: 1978

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:סנטה פה (ארגנטינה): כדורגלנים
קטגוריה:כדורגלני ריבר פלייט
קטגוריה:כדורגלני רוסאריו סנטראל
קטגוריה:כדורגלני סנטוס
קטגוריה:כדורגלני ראסינג קלוב
קטגוריה:כדורגלני צ'קריטה ג'וניורס
קטגוריה:כדורגלני נבחרת ארגנטינה
קטגוריה:כדורגלני מונדיאל 1978
קטגוריה:ארגנטינאים שנולדו ב-1949
קטגוריה:ארגנטינאים שנפטרו ב-2021
קטגוריה:כדורגלני דפורטיבו מנדיז'ו
That's What I Like

**That's What I Like** הוא סינגל של הזמר-יוצר האמריקאי ברונו מארס, מתוך אלבום האולפן השלישי שלו, *[[24K Magic]]*. השיר יצא לאור כסינגל השני מתוך האלבום ב-30 בינואר 2017, על ידי חברת התקליטים אטלנטיק רקורדס. השיר הגיע בשיאו למקום הראשון במצעד הבילבורד הוט 100 וזכה בשלושה פרסי גראמי בקטגוריות "שיר השנה", "שיר ה-R&B הטוב ביותר" ו"ביצוע ה-R&B הטוב ביותר". השיר היה לשיר הרביעי הנמכר ביותר לשנת 2017.

## רקע וכתיבה
השיר נכתב על ידי ברונו מארס, פיליפ לורנס, כריסטופר ברודי בראון, ג'יימס פונטלרוי, ג'ונתן ייפ, ריי רומולוס, ג'רמי ריבס וריי מקולו השני. בהפקת השיר השתתפו השלושה הראשונים תחת הכינוי "שמפו פרס וקרל", לצד הפקה נוספת של הארבעה האחרונים תחת ההרכב "הסטריוטייפס". אריק "אי-פנדה" הרננדז ניגן על התופים החיים, בעוד שמארס, פונטלרוי ולורנס שימשו כסולני הרקע של השיר. טכנאי השיר הוא צ'ארלס מוניז, לו סייע ג'ייקוס דניס, באולפני גלנווד פלייס בברבנק. השיר מוקסס באולפני MixStar בוירג'יניה ביץ' על ידי סרבן ג'ניה, כשג'ון האנס שימש כטכנאי מיקס.

## הוצאה וקידום
ב-All Access נחשף לראשונה כי השיר נשלח לתחנות הרדיו בסוף ינואר כסינגל השני מתוך האלבום *[[24K Magic]]*. הסינגל נשלח ב-30 בינואר 2017 לתחנות הרדיו שירים עכשוויים למבוגרים בארצות הברית על ידי אטלנטיק רקורדס. יום לאחר מכן, נשלח השיר גם לרדיו להיטים עכשוויים ותחנות עכשוויות קצביות באמצעות אטלנטיק רקורדס גם כן. ב-3 במרץ 2017 נשלח גם לרדיו הלהיטים העכשווי האיטלקי, באמצעות וורנר. ב-20 באפריל 2017 יצאו לאור ארבעה רמיקסים לשיר, של אלן ווקר, BLVK JVCK, PartyNextDoor וגוצ'י מיין בהתאמה.

## הערכה ביקורתית

#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017.

## הצלחה מסחרית
השיר הגיע לראשונה למקום ה-79 במצעד הבילבורד הוט 100 בשבוע של 10 בדצמבר 2016. בשבוע החמישה עשר, הוא טיפס למקום הראשון והפך לשירו השביעי של מארס שהגיע למקום הראשון במצעד. השיר אף הפך לשיר הרביעי הנמכר ביותר בארצות הברית לשנת 2017, עם 1,673,000 עותקים שנמכרו. כמו כן, הוא הושמע בסטרימינג 835,856,000 פעמים בשנת 2017.

השיר הגיע למקום הראשון במצעד שירי הפופ, ובכך מארס היה לאמן בעל המקומות הראשונים הרבים ביותר במצעד, לצד ג'סטין טימברלייק. הוא שהה תשעה שבועות בראש מצעד שירי הרדיו של הבילבורד, שיא של מארס כאמן סולו. במצעד שירי ה-R&B, שהה כ-20 שבועות במקום הראשון, ובכך היה לשיר ששהה במספר השבועות הרב ביותר בצמרת המצעד, לצד "Starboy" של דה ויקנד ו-"One Dance" של דרייק. הסינגל שהה 24 שבועות בחמישייה הפותחת של ההוט 100 ו-28 שבועות בעשירייה, ובכך היה לאחד מהשירים ששהו בעשירייה בזמן הרב ביותר בהיסטוריה של המצעד.

## וידאו קליפ
הווידאו קליפ של השיר פורסם ב-1 במרץ 2017 בערוץ היוטיוב של מארס ובוים על ידי מארס וג'ונתן ליה. נכון לאפריל 2021, לקליפ כ-1.8 מיליארד צפיות.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2017
קטגוריה:שירי ברונו מארס
קטגוריה:שירים באנגלית
קטגוריה:שירים שנכתבו על ידי ג'יימס פאונטלרוי
קטגוריה:שירים על פלורידה
קטגוריה:שירי ניו ג'ק סווינג
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי יהלום בארצות הברית
קטגוריה:זוכי פרס גראמי לשיר השנה
קטגוריה:קליפים זוכי פרס המוזיקה האמריקאית
קטגוריה:שירים זוכי פרס המוזיקה האמריקאית
קטגוריה:זוכי פרס המוזיקה של בילבורד: שירים
קטגוריה:סינגלים בהוצאת אטלנטיק רקורדס
.sn

**.sn** היא סיומת אינטרנט מדינית (ccTLD), השייכת לסנגל. סיומת אינטרנט זו נוצרה ב-1993.

## [[סיומת אינטרנט משנית|סיומות אינטרנט משניות]]
* art.sn
* com.sn
* edu.sn
* gouv.sn
* org.sn
* perso.sn
* univ.sn

## קישורים חיצוניים

* 
* 

## הערות שוליים

קטגוריה:סנגל
.earth

**** היא סיומת אינטרנט כללית (באנגלית: gTLD ;generic top-level domain ) במערכת ה-DNS של האינטרנט. היא הועברה לחברת Interlink Co., Ltd ב־12 במאי 2015.

נכון ליולי 2022, הסיומת נמצאת בשימוש במעל ל-35,000 אתרי אינטרנט.

## הערות שוליים

קטגוריה:סיומות אינטרנט
.kg

**.kg** היא סיומת אינטרנט מדינית (ccTLD), השייכת לקירגיזסטן. סיומת אינטרנט זו נוצרה ב-7 בדצמבר 1995.

## [[סיומת אינטרנט משנית|סיומות אינטרנט משניות]]
* .org.kg
* .net.kg
* .com.kg
* .edu.kg
* .gov.kg
* .mil.kg

## קישורים חיצוניים

* 
* 

## הערות שוליים

קטגוריה:קירגיזסטן
אדגר פור

**אדגר פור** (18 באוגוסט 1908 - 30 במרץ 1988) היה פוליטיקאי צרפתי, שהשתייך למפלגה הרדיקלית, מסאי, היסטוריון משפטי ועורך דין. כיהן כראש ממשלת צרפת בשנות החמישים של המאה העשרים.

## ביוגרפיה
אדגר פור נולד בעיר בזייה שבחבל אוקסיטניה, דרום צרפת. בילדותו, היה פור קצר ראייה ותלמיד מבריק במיוחד ביחס לגילו, עד כדי כך שהשיג תואר ראשון כבר בגיל 15 ותואר במשפטים בגיל 19. בגיל 21 החל לעסוק בעריכת דין.

עד שנת 1942 עסק פור בעריכת דין, ונעזר בתיקים הפליליים שלו כמקור השראה עבור סדרת סיפורי הבלשים שנכתבו על ידו בשם העט אדגר סנדיי.

במהלך הכיבוש הגרמני של צרפת במלחמת העולם השנייה הוא הצטרף לתנועת ההתנגדות הצרפתית ופעל במסגרת המאקי. ובשנת 1942 ברח למפקדתו של שארל דה גול באלג'יריה, שם התמנה לראש הממשלה הזמני של המחלקה המחוקקת של הרפובליקה. בתום המלחמה שימש כיועץ הצרפתי לתביעה במשפטי נירנברג.

בשנת 1946, נבחר פור לפרלמנט הצרפתי כחבר המפלגה הרדיקלית, והוא אף היה ראש הממשלה בשנת 1952 ומשנת 1955 עד 1956.

פור נפטר והובא למנוחות בפריז בשנת 1988.

## קישורים חיצוניים

* 

* 

## הערות שוליים

קטגוריה:שרי החוץ של צרפת
קטגוריה:שרי המשפטים של צרפת
קטגוריה:שרי החקלאות של צרפת
קטגוריה:יושבי ראש האספה הלאומית (צרפת)
קטגוריה:צרפת החופשית: אישים
קטגוריה:אישים הקבורים בבית הקברות של פאסי
קטגוריה:צרפתים שנולדו ב-1908
קטגוריה:צרפתים שנפטרו ב-1988
הונדה S360

**הונדה S360** (באנגלית: **Honda S360**) היא מכונית קונספט בתצורה מכונית ספורט רודסטר מתוצרת יצרנית כלי הרכב "הונדה", אשר הוצגה בשנת 1962 ביפן.

## "הונדה S360"
* "הונדה S360" הוצגה לראשונה ב-5 ביוני 1962 במהלך האספה הכללית של "אספת הונדה ה-11" של "הונדה" ב-"מסלול המרוצים הבינלאומי של סוזוקה "  בעיר "Suzuka, Mie"  במחוז מיאה ביפן.
* מנהל פיתוח הפרויקט היה "Yoshio Nakamura".
* 2 דלתות.
* 2 נוסעים.
* מנוע קדמי.
* מנוע בנזין 4 צילינדרים, 356 סמ"ק המפיק 33 כ"ס, מנוע זהה מסדרה "AK250E" הורכב ב-טנדר הונדה T360 אשר יוצר בין השנים 1967–1963.
* סוג הנעה: הנעה אחורית.
* קיבולת מכל דלק – 25 ליטר.
* תאוצה בין 0–97 קמ"ש היא 29.6 שניות.

## גלריה

קובץ:Honda S360.jpg | "הונדה S360"
קובץ:Honda Sports 360 proto, left rear.jpg | "הונדה S360"
קובץ:Honda Sports 360 rear - Tokyo Motor Show 2013.jpg | "הונדה S360"
קובץ:Honda Sports 360 front - Tokyo Motor Show 2013.jpg | "הונדה S360"


## ראו גם
* הונדה S500

## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:מכוניות קונספט
S360
קטגוריה:דגמי מכוניות שהושקו ב-1963
קטגוריה:כלי רכב יפניים
גביע ליגת העל בכדורגל נשים 2020/2021

**[[גביע ליגת העל בכדורגל נשים]]**, נקרא גם **גביע אתנה** לעונת 2020/2021 הייתה התחרות הראשונה שנערכה במפעל זה. משחקי התחרות החלו ב-24 בנובמבר 2020 ומשחק הגמר נערך ב-5 באפריל 2021 והסתיים בניצחון של מ.ס. קריית גת על מ.כ. רמת השרון בדרך לזכייה הראשונה של קבוצה אי פעם במפעל.

## פורמט התחרות
בתחרות היו אמורות להשתתף 10 קבוצות ליגת העל אך בפועל לקחו בה חלק 9 קבוצות בלבד כיוון שקבוצת מכבי חולון לא התייצבה למשחקים וספגה הפסדים טכניים.

לפי תקנון התחרות בעונה זו, חולקו הקבוצות לשני בתים והתקיימו 5 מחזורי משחקים בכל בית כשכל קבוצה משחקת מול כל הקבוצות האחרות בבית פעם אחת ובסך הכל 4 משחקים לקבוצה. הקבוצה הראשונה בכל בית העפילה לגמר.

## הטבלאות בסיום שלב הבתים
### בית א'

### בית ב'

## הגמר

## ראו גם
* עונת 2020/2021 בליגת העל בכדורגל נשים
* גביע המדינה בכדורגל נשים 2020/2021

## קישורים חיצוניים
*עונת 2020/2021 בגביע אתנה, באתר ההתאחדות לכדורגל בישראל
*מ.ס קריית גת זכתה בגביע אתנה הראשון, באתר ההתאחדות לכדורגל בישראל
*תואר ראשון: קריית גת ניצחה את רמת השרון והניפה את גביע אתנה, באתר JSport
*

קטגוריה:2020 בישראל: כדורגל
קטגוריה:2021 בישראל: כדורגל
קטגוריה:תחרויות כדורגל ב-2020
קטגוריה:תחרויות כדורגל ב-2021
קטגוריה:ישראל: תחרויות כדורגל נשים
אברהם יצחק ניבל

**אברהם יצחק ניבל** (בהונגרית:** Nébel Ábrahám Izsák**; זאהון, 10 ביולי 1887 – ירושלים, 1947) היה מורה ליהדות, רב הונגרי, רב ראשי וסופר תאולוגי ופדגוגי.

## ביוגרפיה
אברהם יצחק ניבל הגיע ממשפחה רבנית. לאחר לימודים בישיבות שונות סיים את לימודיו בבית המדרש לרבנים בבודפשט (1918), וסיים את עבודת הדוקטורט שלו בפירוש של טקס מורכב בערבית. הוא גם למד משפטים עד 1919 והיה מורה לדת עד 1920. בשנת 1924 הוזמן כרב על ידי הקהילה היהודית הניאולוגית שמנתה 400 חברים בפוגאראש ליד בראשוב, ובשנת 1925 נבחר לרב הראשי על ידי הקהילה הניאולוגית נג'סלונטה עם למעלה מ-700 חברים. הוא כיהן שם עד 1944, ולאחר מותו של ליפוט קצ'קמטי היה גם ממלא מקום הרב של הקהילה הנאולוגית באוראדיה. הוא היה חבר באיגוד הרבנים של טרנסילבניה-באנאט ובאגודת יאנוש אראן.

הוא היה דרשן ידוע וכותב מוכשר. חיבוריו בנושאי:
* זכויות ותפקידי העובד על פי התלמוד
* ההגירות היהודיות בפרהיסטוריה

חסרים את נתוני (מועד ומקום) הפרסום שלהם.

מעבודותיו:
* חשיבות החינוך ביהדות - שפרקים ממנו הופיעו בלוח השנה היהודי בשנים 1936–1940. וכחמישים עמודי מאמר בנושא:
* התפקיד ההיסטורי של היהדות במסחר. הופיע בספר הזיכרון לרב ד"ר פרנץ לוי, לד"ר הרב מנו לנקה ולכבוד ד"ר הרב הראשי יעקב זינגר פורסם בקלוז'-נאפוקה, 1939).

## ספרי דרשותיו
* חופש ותרבות (אוראדיה, 1937);
* באזור ההמתנה של משה רבנו (אוראדיה, 1940).
ניבל ערך את ספר הזיכרון ליום השנה של יהודי סלונטה בשנות ה-30 של המאה ה-20.

## מאמרים קשורים
* הספרות היהודית בטרנסילבניה
* לוחות שנה יהודיים בטרנסילבניה

## ראו גם
* סלונטה. אנציקלופדיה יודאיקה XIV. ירושלים, 1972.
* העיר של אתמול. ספר זיכרון של יהודי אוראדיה. תל אביב, 1981.
* ג'רג' גאל: ספרות יהודית הונגרית ברומניה. הוצאת ספר השנה של הנציגות הלאומית של ישראל ההונגרית, בודפשט, 1983-84;
* ג'רג' גאל: יהודים בטרנסילבניה. הליקון, 1994 / 7-12.

## לקריאה נוספת
* הלקסיקון הספרותי ההונגרי ברומניה: Szépirodalom, közírás, tudományos irodalom, művelődés IV. (N–R). Főszerk. Dávid Gyula. Bukarest: Kriterion; Kolozsvár: Erdélyi Múzeum-Egyesület. 2002. 

## קישורים חיצוניים
* 

קטגוריה:רבנים הונגרים
קטגוריה:מהגרים מהונגריה
קטגוריה:אוראדיה: רבנים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:עולים לאחר מלחמת העולם השנייה
קטגוריה:הונגרים שנולדו ב-1887
קטגוריה:נפטרים ב-1947
The Promise of a New Day

**The Promise of a New Day** (בעברית: **ההבטחה ליום חדש**) הוא הסינגל השני מתוך אלבומה השני של הזמרת והרקדנית האמריקאית פאולה עבדול אשר יצא ב-20 ביולי 1991.
השיר נכתב על ידי עבדול עצמה, פיטר לורד, סנדרה סטריט ו-וי ג'פרי סמית' והופק על ידי לורד וסמית'.

## הצלחה מסחרית
השיר הגיע למקום הראשון בארצות הברית ובכך הפך לשיר השישי של הזמרת לעשות זאת. אם כי לאחר שבוע הוא ירד למקום החמישי ולאחר ארבעה שבועות יצא מ-40 העליונים. בשאר העולם השיר זכה להצלחה פחותה כאשר באוסטרליה וניו זילנד הגיע למקומות 31 ו-26 (בהתאמה) בעוד שבאירופה לא נכנס למצעד האירופאי הכללי. לעומת זאת, בקנדה השיר זכה להצלחה כאשר הגיע למקום השני במדינה ואף דורג במקום ה-32 במצעד הקנדי הסוף שנתי.

## גרסאות כיסוי
השיר זכה לגרסת כיסוי של להקת "Mirror Ball Associates" באלבומם *Covers Vol. 1*.

## וידאו קליפ
בוידאו קליפ של השיר נראית עבדול יחד עם רקדנים נוספים או לבדה על רקע נופים שונים כמו מפלי מים, חוף ים, יער ועוד.

## מיקומי שיא

## קישורים חיצוניים

## הערות שוליים

קטגוריה:שירי פאולה עבדול
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
SoulFly

**SoulFly** הוא אלבום האולפן השלישי של הראפר האמריקאי רוד וייב. האלבום יצא לאור ב-26 במרץ 2021, על ידי חברת התקליטים אלאמו רקורדס. בדומה לאלבומו הקודם *[[Pray 4 Love]]*, האלבום כולל הופעת אורח אחת בלבד, הראפר פולו ג'י. האלבום בעל 20 הרצועות ממשיך את סימן ההיכר של רוד וייב של "עקשנות לסיפור סיפורים נוקבים ומעוררים".

## רקע
באוגוסט 2020, במהלך ראיון בבילבורד, אמר רוד וייב שהוא יוציא את אלבומו השלישי באותו החודש. עם זאת, יצאה במקום מהדורת דלוקס של *Pray 4 Love*. בסוף ינואר 2021 חשף את עטיפת האלבום באינסטגרם, תוך שהוא קורא לחברת התקליטים שלו על כך שלפי הדיווחים לא שילמה לו, והצהיר שלא יוציא מוזיקה חדשה עד שיעשו זאת. כעבור כמה ימים הוא חזר לאינסטגרם, התנצל בפני הלייבל שלו וחשף כי האלבום ייצא תוך כמה שבועות.

## קונספט
האלבום המשיך את הנושא הרגשי הגלוי של רוד וייב בענייני חייו וגידולו; "סיפור של אדם מצולק מחוויותיו עם המאבקים והפערים הגזעיים של משפחתו". ג'ורדן דרוויל ממגזין The Fader ציין: "*SoulFly* הוא משהו כמו שיחה אינטנסיבית, עם התשוקה של וייב והאוזן לפעימות הוא גורם למאזין לחבר את חייהם למה שהוא משתף. בין אם זה מהומה או גמישות, וייב גורם לחששות ליבו להישמע אוניברסליים". רוד וייב בתחילה לא תכנן שיהיו הופעות אורח באלבום. עם זאת, הוא שינה את דעתו לאחר שפגש את פולו ג'י בחנות תכשיטים; פולו אמר לו שהוא מעריץ עבודתו, להפתעתו של וייב.

## ביקורות
אהרון ויליאמס מ-Uproxx שיבח את קולותיו של רוד וייב על היותם הייסוד למוזיקה שלו: "זה מרשים שיש עדיין אמנים שיכולים לעשות את זה עם קול בלבד. אמנם אין ב-*SoulFly* כמות עצומה של התבוננות פנימית או חדשנות אמיתית, אולם יש רמה עליונה של ביטחון עצמי ואומנות טכנית. את מה שרוד חסר בשנינות הוא ממציא ברגש, וכאשר סיפוריו חסרים פירוט, הוא מחדיר אותם בכנות עוצמתית שגורמת להם לקרות באותה אמת, מהדהדים עמוק יותר כמו דיוקן אימפרסיוניסטי". מגזין Kazi מצא את האלבום עקבי: "מקצבים מורכבים יפהפיים מסייעים לקולו של רוד כמו מסירה של לברון ג'יימס. זהו מקרה של הפקה מודרנית שלא מכריעה את קולות האמן. לא רק שזה ללא דילוגים אלא גם היה תוכן משמעותי".

בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה".

## הצלחה מסחרית
*SoulFly* היה לאלבום שנשמר בהזמנה מוקדמת בפעמים הרבים ביותר באפל מיוזיק למשך שבועיים.

עם צאתו, הגיע *SoulFly* היישר אל המקום הראשון במצעד הבילבורד 200, עם 130,000 יחידות שקולות לאלבום (כולל 4,000 מכירות טהורות) בשבוע הראשון לצאתו. זהו אלבומו הראשון של וייב שהגיע לצמרת המצעד.

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומי היפ הופ
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בארצות הברית
רנו קדג'אר

**רנו קדג'אר** (באנגלית: **Renault Kadjar**) היא מכונית במרכב קרוסאובר בעלת חמישה מקומות, שיוצרה על ידי רנו בין השנים 2015―2021. היא הוצגה בתערוכת הרכב הבינלאומית של ז'נבה בשנת 2015 והגיעה לישראל בשנת 2016.

## מפרט טכני
הקדג'אר כוללת מנוע טורבו בנזין I4 צילנדרים בנפח 1.2 ליטרים המספק כ-130 כוחות סוס ב-5,500 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 10.7 שניות ומגיעה למהירות מרבית של 192 קילומטרים לשעה.

## מתיחת פנים שנת 2019
בשנת 2019 עברה הקדג'אר מתיחת פנים, הכוללת מנוע משופר. מנוע הוא מנוע טורבו בנזין I4 צילינדרים בנפח 1.3 ליטרים המספק כ-140 כוחות סוס ב־3,500 סיבובים לדקה, תיבת הילוכים חצי־אוטומטית בעלת שבעה הילוכים. המכונית מאיצה מ-0 ל-100 קילומטרים לשעה בתוך 9.6 שניות.

## סיום ייצור
הקדאג'ר לא הייתה מכונית מבוקשת, הלקוחות באירופה העדיפו לקנות ניסאן קשקאי או פיג'ו 3008. בשנת 2021 הופסק הייצור של הקדג'אר וב-8 במרץ 2022 חשפה רנו את הרנו אוסטרל כמחליפת הקדאג'ר.

## גלריה

קובץ:2016 Renault Kadjar Dynamique NAV DCi 1.5 Front.jpg|לפני מתיחת הפנים
קובץ:2019 Renault Kadjar Iconic Front.jpg|אחרי מתיחת הפנים


## קישורים חיצוניים

* 

## הערות שוליים

קדג'אר
קטגוריה:קרוסאובר
קטגוריה:דגמי מכוניות שהושקו ב-2015
קטגוריה:כלי רכב המיוצרים בסין
קטגוריה:כלי רכב המיוצרים בספרד
פסגת פורה

**פסגת פורה** (באנגלית: **Faure Peak**) היא פסגה בצידה הצפוני של רמת ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

גובהה של הפסגה 3,940 מטרים מעל פני הים; והפסגה היא הפסגה ה-49 בגובהה באנטארקטיקה.

הפסגה מתנשאת לגובה של 1,430 מטרים מעל סביבתה.

הפסגה ממוקמת 6.4 קילומטרים ממזרח להר מינשו.

## היסטוריה
### גילוי ומיפוי הפסגה

הפסגה מופתה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של גונטר פורה (Gunter Faure), שפיקד על משלחת החקר הגאולוגית לחקר הרי הורליק מטעם אוניברסיטת המדינה של אוהיו, אשר חקרה את הרי הורליק בעונת המחקר (הקיץ האנטארקטי) 1964–1965.

## קישורים חיצוניים
* פסגת פורה באתר הסקר הגאולוגי של ארצות הברית
* פסגת פורה באתר הגאזט האנטארקטי של ממשלת אוסטרליה
* פסגת פורה באתר הגאזט האנטארקטי המשווה SCAR של ממשלת אוסטרליה
* פסגת פורה באתר peakbagger
* פסגת פורה באתר peakery (מרחקים לאתרים סמוכים)
* מחשבון מרחקים - המרחק מפסגת פורה לאתרים סמוכים
* מזג אוויר נוכחי עדכני בפסגת פורה
** תחזית מזג אוויר עדכנית ארוכת טווח עבור פסגת פורה
** נתוני מזג אוויר היסטוריים עבור פסגת פורה

## הערות שוליים

פורה
יחסי סאו טומה ופרינסיפה – ספרד

**יחסי סאו טומה ופרינסיפה–ספרד** הם היחסים הדו-צדדיים והדיפלומטיים בין סאו טומה ופרינסיפה וספרד.

## יחסים דיפלומטיים
היחסים בין ספרד לסאו טומה ופרינסיפה מצוינים מבחינה פוליטית, אם כי הם מאופיינים במגעים חלשים (אין כמעט ביקורים רשמיים לשני הכיוונים) ובקשרי מסחר ושיתוף פעולה חלשים, במיוחד מאז שפסקה להיות מדינה מועדפת לשיתוף פעולה ספרדי (לאחר שנכללה בתוכנית האב 2005–2008).

## יחסים כלכליים
מאזן הסחר של סאו טומה ופרינסיפה היה בגירעון בשנים האחרונות. המוצרים שסאו טומה מייצאת לשאר העולם הם בעיקר קקאו וקפה, תוך ייבוא מוצרי מזון, דלקים, טקסטיל ומכוניות.

## שיתוף פעולה
במסגרת תוכנית האב השנייה לשיתוף פעולה ספרדי (2005–2008), שכללה את סאו טומה ופרינסיפה כמדינה מועדפת, נוצרה תוכנית הפעולה המועדפת (2006–2008), שהולידה את הוועדה המעורבת השלישית (2007–2010). החל מתוכנית המתאר השלישית של שיתוף הפעולה הספרדי 2009–2012, סאו טומה ופרינסיפה חדלה להיות מדינה מועדפת של שיתוף הפעולה הספרדי, עמדה שנשמרה בתוכנית האב IV (2013–2016) על ידי השפעה חזקה על הריכוז הגאוגרפי.

הסיוע המיועד לסאו טומה ופרינסיפה בתקופה 2007–2010 היה 6.1 מיליון אירו, מתוכם AECID, באמצעות פרויקטים ישירים של פיתוח דו-צדדי וארגונים לא ממשלתיים, מימן סיוע בשווי 4 מיליון אירו. החל משנת 2010, AECID אינה מאשרת כל התערבות במדינה זו למעט פרויקט שיתוף פעולה משולש עם כף ורדה בשנת 2014.

ענפי הפעולה העיקריים היו מים ותברואה, דיג ותיירות. באופן כללי הם אפשרו נוכחות של שיתוף הפעולה הספרדי. באופן ספציפי, בתחום המים והתברואה, הייתה השפעה עצומה על פרויקטים לפתיחת מקורות מים, צינורות מים והטמנות סניטריות. הפעולות בתחום הדיג נמשכו עם השלמת המימון הספרדי בתמיכת האיחוד האירופי ל-CETMAR, מוסד שקיבל כספי AECID עבור תחום עבודה זה. בתחום התיירות נרשמו גם ביצועים בעלי השפעה מסוימת באמצעות ביצוע פרויקט על ידי KOAN CONSULTING.

## שיתוף פעולה תרבותי
ברמת שיתוף הפעולה התרבותי, בשנת 2011 ובמקביל לחגיגת החג הלאומי, ארגנה שגרירות ספרד את פעילות התרבות הרשמית הראשונה שלה בסאו טומה. בשנת 2013 הציגה השגרירות בהצלחה רבה שני קונצרטים של הגיטריסט נונו גרסיה וקבוצתו. פעילויות אלה התאפשרו הודות לתמיכת חברות ספרדיות וחברת מלונות מקומית.

## נציגויות דיפלומטיות
* סאו טומה ופרינסיפה מיוצגת בספרד באמצעות שגרירותה בליסבון, פורטוגל וקונסוליה כללית במדריד.
* ספרד מיוצגת בסאו טומה ופרינסיפה באמצעות שגרירותה בליברוויל, גבון.

## הערות שוליים

קטגוריה:ערכים ללא קטגוריות פיזיות - יחסי חוץ
ההוצאה להורג של מרי סטיוארט

[זמן_חלונית=1|ממוזער|השימוש הידוע הקדום ביותר של ה[סטופ טריק]]
**ההוצאה להורג של מרי סטיוארט** (באנגלית: **The Execution of Mary Stuart**, לעיתים נקרא גם **The Execution of Mary, Queen of Scots**) הוא סרט קצר אילם משנת 1895. הסרט מתאר את הוצאתה להורג של מרי, מלכת הסקוטים. זהו הסרט הידוע הראשון שמשתמש באפקטים מיוחדים, במיוחד בסטופ טריק.

הסרט בן 18 השניות הופק על ידי תומאס אדיסון ובוים על ידי אלפרד קלארק, וייתכן שהיה הסרט הראשון בהיסטוריה שהשתמש בשחקנים מאומנים, כמו גם הראשון שהשתמש בעריכה למטרות אפקטים מיוחדים. הסרט מציג את מרי מכוסת העיניים (בגילומו של רוברט ל. תומאה, שחקן גבר שבמסורת שייקספירית גילם תפקיד אישה) שהובלה למקום ההוצאה להורג. התליין מרים את הגרזן ומתרחשת עריכה, ובמהלכה מחליף הבמאי את השחקן בבובת ראווה. ראש הבובה נכרת והתליין מחזיק אותו באוויר בסיום הסרט.

## זמינות
סרט זה נמצא כחלק מנחלת הכלל.

## קישורים חיצוניים

* [ההוצאה להורג של מרי סטיוארט להורדה](http://memory.loc.gov/cgi-bin/query/r?ammem/papr:@filreq(@field(NUMBER+@band(edmp+4036))+@field(COLLID+edison)))
* "אלפרד קלארק, חלוץ נרטיב ואפקטים מיוחדים"
* 

קטגוריה:סרטי אימה אמריקאיים
קטגוריה:סרטים אמריקאיים
קטגוריה:סרטי שחור-לבן אמריקאיים
אוהומודו מהאמדו

**אוהומודו מהאמדו** (; נולד ב-1954) הוא פוליטיקאי ניז'רי, שכיהן כראש ממשלת ניז'ר בשנים 2021 עד 2023. מהאמדו כיהן גם כשר האנרגיה והתעשייה בין השנים 1991–1993 וכשר האוצר בין השנים 2011–2012.

## ביוגרפיה
בממשלת המעבר של שנת 1991, מונה מהאמדו לשר האנרגיה והתעשייה. הוא כיהן בתפקיד עד 31 בינואר 1993, לאחר שממשלת המעבר התפרקה. מהאמדו לא נכלל בממשלה החדשה שהושבעה ב-23 באפריל 1993. בין השנים 1993–1998, כיהן כסגן המזכיר בפועל של הקהילה הכלכלית של מדינות מערב אפריקה, ולאחר מכן, עבד כנציג האזורי של הסיוע הלותרני למערב אפריקה.

לאחר שמהמדואו איסופו ניצח בבחירות לנשיאות ניז'ר, מהאמדו מונה לשר האוצר הניז'רי. מהאמדו כיהן בתפקיד כשנה עד שפוטר ב-2 באפריל 2012. הוא מונה לנציב הבנק המרכזי של ניז'ר. ב-3 באפריל 2021, ניצח מהאמדו בבחירות לראשות הממשלה, והושבע כראש הממשלה ה-15 של ניז'ר.

## קישורים חיצוניים

## הערות שוליים

קטגוריה:בנקאים
קטגוריה:ראשי ממשלת ניז'ר
קטגוריה:ראשי ממשלות
קטגוריה:שרי חוץ
קטגוריה:שרי אנרגיה
קטגוריה:ילידי 1954
What Other People Say

"**What Other People Say**" (בעברית: "**מה אנשים אחרים אומרים**") הוא סינגל שהוקלט על ידי הזמר-יוצר האמריקאי סם פישר, בהשתתפות הזמרת האמריקאית דמי לובאטו. את השיר הוציאו חברות התקליטים "איילנד רקורדס" ו-"RCA רקורדס" ב-4 בפברואר 2021, והוא נכלל כרצועה העשירית באלבומה של לובאטו, *[[Dancing with the Devil... the Art of Starting Over]]*. השיר נכתב על ידי לובאטו ופישר, ג'וף וורברטון וריאן ויליאמסון, והופק על ידי Rykeyz.

## רקע
ב-2 בפברואר 2021, לובאטו הכריזה על צאת השיר בעמוד הטוויטר שלה. "מילות השיר מיוחדות וקרובות לליבי. אינני יכולה לחכות להוציא את השיר" כתבה בציוץ. לאחר ההכרזה של לובאטו, פישר פרסום טיזר לשיר בעמוד הטיקטוק שלו. בטיקטוק, כ-15,000 משתמשים השתמשו בסאונד השיר לפני יציאתו הרשמית.

תחילה, כתב פישר את השיר עבור אמן אחר לפני כמה שנים. לאחר שלובאטו הסכימה לבצע את השיר בדואט איתו, הוא פרסם את משמעות השיר בפלטפורמות המדיה השונות.

## ביקורות
ג'ניפר דרייסדייל מ-*Entertainment Tonight* כינתה את השיר כ"דואט מרגש בין שני זמרים מוכשרים".

## רשימת השמעה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דמי לובאטו
קטגוריה:דואטים
קטגוריה:שירים באנגלית
קטגוריה:שירים שנכתבו על ידי דמי לובאטו
קטגוריה:בלדות משנות ה-2020
קטגוריה:שירי פולק-פופ
קטגוריה:סינגלים בהוצאת איילנד רקורדס
קטגוריה:סינגלים בהוצאת RCA רקורדס
תנועה חוצה את גשר לידס

ממוזער|320x320 פיקסלים|הסרט, 2 שניות
**תנועה חוצה את גשר לידס** (באנגלית: **Traffic Crossing Leeds Bridge**) הוא סרט קצר אילם משנת 1888, שמראה את גשר לידס. הסרט צולם על ידי לואי לה פרינס כשנתיים לפני שנעלם. הסרט הוא אחד הסרטים המוקדמים ביותר והסרט הניסויי השני בהיסטוריית הקולנוע.

## עלילה
הסרט, באורך 2 שניות, מציג צילום של הולכי רגל ומרכבות סוסים זזות על גשר לידס שנמצא בלידס, הממלכה המאוחדת.

## הפקה
המקום ממנו צילם לה פרינס נקרא באנגלית Hicks the Ironmongers.

הסרט צולם כדי לבדוק את הביצועים של מצלמה כרונופוטוגרפית אחרת שהורכבה על ידי לה פרינס. מצלמת העדשה היחידה, שזכתה מאוחר יותר לכינוי LPCCP Mk II על ידי סינמטגורפרים, צולמה על נייר צילום רחב של 54 מ"מ שפותח בשנת 1884 על ידי ג'ורג' איסטמן וויליאם ווקר. זו הייתה התפתחות חדשה שקדמה לה אחת פחות מוצלחת שכללה 16 עדשות. בסך הכל יוצרו שני עותקים של מצלמה כזו, שונים זה מזה. על פי עדותו של בנו של הממציא, אדולף לה פרינס, נעשה שימוש בעותק שני של המצלמה לצילום הגשר, בצילום בתדירות של 20 פריימים לשנייה.

## לאחר הצילום
החלק השורד בנגטיב המקורי, המכיל 19 פריימים, הועתק על גבי לוח זכוכית על ידי מוזיאון המדע בלונדון, שם תרמה בתו של הממציא, מרי, בשנת 1930, את חומרי המקור ששרדו. תמונות נעות שוחזרו לראשונה דיגיטלית רק בשנת 1989 על ידי מוזיאון המדיה הלאומי הבריטי בברדפורד. כתוצאה מהאינטרפולציה הושגו 65 מסגרות וידאו דיגיטליות באורך של 2.76 שניות בקצב של 24.50 פריימים בשנייה. בשנת 1945, במקום הגשר המוצג בסרט, נבנה אחד חדש, אך הבניין שמהחלון שלו צולם הסרטון שרד עד היום.

## גלריה

קובץ:Le-prince-leeds1888-1923copyNMPFT.png|רצף של 6 פריימים (118–120 & 122–124) של גשר לידס (מוזיאון המדע הלאומי, לונדון, 1923)
קובץ:Le-prince-leeds1888-copy-NMPFT.png|רצף של 20 פריימים של גשר לידס (מוזיאון המדע הלאומי, לונדון)


## קישורים חיצוניים

* 
* "תנועה חוצה את גשר לידס", באתר OFDb
* "תנועה חוצה את גשר לידס", באתר Filmweb

## הערות שוליים

קטגוריה:סרטי 1888
קטגוריה:סרטי שחור-לבן בריטיים
קטגוריה:סרטים אילמים
קטגוריה:סרטים קצרים
איש הולך מעבר לפינה

**איש הולך מעבר לפינה** (באנגלית: **Man Walking Around a Corner**) היה סרט מוקדם, קצר ואילם, שצולם בפריז על ידי לואי לה פרינס ב-1887. על פי הסרט התיעודי The First Film של דייוויד וילקינסון משנת 2015, הוא לא סרט, אלא סדרה של 16 פוטוגרפים, שכל אחד מהם נלקח מאחת העדשות מהמצלמה של לה פרינס. לה פרינס המשיך לפתח את מצלמת העדשה האחת, וב-14 באוקטובר 1888, הוא יצר את התמונה הנעה הראשונה בעולם.
שמאל|ממוזער|300x300 פיקסלים|הסרט

## הפקה
הסרט נמשך כ-1.7 שניות, כולל 19 פריימים והוא צולם במצלמת 16 עדשות.

## עלילה
איש הולך מעבר לפינה בפריז.

## היסטוריה
הסרט צולם בפינת רחוב בוכארט-דה-שארון ושדרת טרודיין ברובע התשיעי של פריז. תמונות מהסרט נשלחו במכתב ב-18 באוגוסט 1887 לאשתו של לה פרינס.

לואי לה פרינס נעלם ברכבת מדיז'ון לפריז ב-16 בספטמבר 1890.

## קישורים חיצוניים

## הערות שוליים

קטגוריה:סרטי שחור-לבן בריטיים
קטגוריה:סרטים בריטיים
קטגוריה:סרטי 1887
קטגוריה:סרטים אילמים
קטגוריה:סרטים קצרים
יחסי הרפובליקה המרכז-אפריקאית – ספרד

**יחסי הרפובליקה המרכז-אפריקאית–ספרד** הם היחסים הבילטרליים והדיפלומטיים בין הרפובליקה המרכז-אפריקאית וספרד.

## יחסים דיפלומטיים
היחסים הדו-צדדיים בין ספרד לרפובליקה המרכז אפריקאית נכללו בתוכנית אפריקה. בתחום שיתוף הפעולה לפיתוח הוא מתבצע במיוחד באמצעות ארגונים רב-צדדיים. בתחום ההגנה, ספרד מחויבת בתוקף לביטחון באפריקה בכלל וברפובליקה המרכז אפריקאית בפרט ולכן השתתפה במשימת EUFOR-RCA של האיחוד האירופי עם כמעט מאה אנשי צבא וכיום במשימה EUMAMRCA עם 18 חיילים וכן מקיימת שיתוף פעולה עם כוח משימה צרפתי מליברוויל באמצעות מטוס תובלה ו-60 חיילים.

במסגרת שיתוף פעולה זה, שר ההגנה של ספרד, מר פדרו מורנס, ביקר בבנגי ב-15 ביוני 2014 כדי לפגוש את מקבילו ולבקר את הכוחות הספרדים שנפרסו במדינה.

## יחסים כלכליים
החשיבות הכמותית של היצוא הספרדי קטנה מאוד. עם זאת, ייתכן ונתוני סחר החוץ אינם מייצגים לחלוטין, מכיוון שרבים מהמוצרים המיובאים על ידי הרפובליקה המרכז-אפריקאית מוצגים דרך קמרון.

לאחר שאיבד שטח מול מדינות אחרות, בשנת 2011 הגיע נתון היצוא הספרדי ל-2.61 מיליון אירו וב-2012 הוא המשיך להתאושש עד שהגיע ל-3.3 מיליון אירו.

## שיתוף פעולה
למרות שאין סיוע ספרדי לרפובליקה המרכז אפריקאית, נערכו כמה פרויקטים מסוימים בשנת 2012 באמצעות ארגונים כגון:
* OCHA: 300,000 אירו
* ארגון הבריאות העולמי: 500,000 אירו עבור תוכנית לקידום ניהול מתואם של מחלות ילדים וחיזוק שגרות החיסון באזורי הצפון והדרום.

בשנת 2013 הקצתה ספרד 500,000 אירו עבור פליטים מרכז אפריקאים שנמצאים בקמרון ובצ'אד. 216,000 דולר דרך הקרן המרכזית למענה לשעת חירום של האו"ם, 269,760 דולר באמצעות INTERMON-OXFAM לתמיכה בפליטי הרפובליקה המרכז-אפריקאית בצ'אד ו-500,000 אירו לפעילות MSF באזור נדל'ה במרכז אפריקה בשנת 2014.

## נציגויות דיפלומטיות
* הרפובליקה המרכז-אפריקאית מיוצגת בספרד באמצעות שגרירותה בפריז, צרפת ובנוסף היא מחזיקה קונסוליית כבוד במדריד.
* ספרד מיוצגת ברפובליקה המרכז אפריקאית באמצעות שגרירותה ביאונדה, קמרון.

## הערות שוליים

קטגוריה:ערכים ללא קטגוריות פיזיות - יחסי חוץ
קאדילק CT4

**קאדילק CT4** (באנגלית: **Cadillac CT4**) היא מכונית סלון קומפקטית מתוצרת יצרנית רכבי היוקרה **[[קאדילק]]**, חברת בת של ג'נרל מוטורס, אשר מיוצרת משנת 2019 בארצות הברית וכן במפעל SAIC-GM Jinqiao בסין. היא באה להחליף את קאדילק ATS שהייתה לפניה.

בסין "קאדילק CT4" דגם "28T" מיוצר ממאי 2020 באמצעות "SAIC-GM"  (שם רשמי: "SAIC General Motors Corporation Limited"), מיזם משותף של סאיק מוטור וג'נרל מוטורס. בישראל קאדילק עדיין לא התחילה את המכירות של "קאדילק CT4".

בשנת 2024 קאדילק CT4 מונעת על ידי מנוע 4 צילינדרים טורבו בהספק של 237 כוחות סוס המותאם לתיבת 8 הילוכים אוטומטית והנעה אחורית או הנעה כפולה. זמין מנוע 2.7 ליטר 4 צילינדרים טורבו, המספק 310 כוחות סוס ברמת גימור Premium Luxury ו-325 כוחות סוס ב-CT4-V.

## דגמים
* "CT4" ברמות גימור: לוקסוס, ספורט, ופרמיום-לוקסוס.
* "CT4-V" - מיוצר מ-30 במאי 2019.
* "CT4-V Blackwing".

## ממאפייני "קאדילק CT4"
* 4 דלתות סדאן.
* 5 נוסעים.
* סוגי הנעה: הנעה אחורית, הנעה כפולה 4x4.
* קיבולת מכל דלק: 66 ליטר (דגם "CT4 28T" המיוצר בסין).
* טווח המחירים לדגמי "קאדילק CT4" שנת 2019 בארצות הברית נע בין 45,490-33,900 דולר.
* טווח המחירים לדגמי "קאדילק CT4" שנת 2020 בארצות הברית נע בין 44,495-32,995 דולר.

### תאוצות
* תאוצה בין 0–100 היא 6.9 שניות (מנוע 1,998 סמ"ק).
* תאוצה בין 0–100 היא 3.8 שניות (מנוע 3,564 סמ"ק).

## מכירות בארצות הברית וסין

## גלריה

קובץ:Cadillac CT4 001.jpg | "קאדילק CT4"
קובץ:Cadillac CT4 003.jpg | "קאדילק CT4"
קובץ:Cadillac CT4 005.jpg | "קאדילק CT4"
קובץ:Cadillac CT4 008.jpg | "קאדילק CT4"
קובץ:Cadillac CT4 009.jpg | "קאדילק CT4"
קובץ:2020 Cadillac CT4.jpg | "קאדילק CT4"
קובץ:2020 Cadillac CT4 rearview.jpg | "קאדילק CT4"
קובץ:Blue Cadillac CT4.jpg | "קאדילק CT4"
קובץ:'20 Cadillac CT4-V.jpg | "קאדילק CT4-V"
קובץ:Chicago Auto Show 2020. Cadillac CT4 V.jpg | "קאדילק CT4-V"


## ראו גם
* קאדילק
* קאדילק CT5

## קישורים חיצוניים

* 

## הערות שוליים

קטגוריה:מכוניות סלון
CT4
קטגוריה:דגמי מכוניות שהושקו ב-2019
קטגוריה:מכוניות אמריקאיות
קטגוריה:כלי רכב המיוצרים בסין
אמפיקליה-אלתיה

**אמפיקליה-אלתיה** (ביוונית: **Δήμος Αμφίκλειας-Ελάτειας**) היא עיר ביחידה האזורית פתיוטיס שבמרכז יוון. מקום מושבה של העירייה הוא העיר קאטו טיתוראה.

שטח העיר הוא 533.320 קמ"ר.

## עירייה
העירייה אמפיקליה-אלתיה הוקמה ברפורמת השלטון המקומי ב־2011 על ידי מיזוג של שלוש העיריות לשעבר שהפכו ליחידות עירוניות:
* אמפיקליה
* אלתיה
* טיטוראה

## קישורים חיצוניים
* 

## הערות שוליים

קטגוריה:יוון: ערים
אווה (סרט רומני)

**אווה** (ברומנית: **Eva**) הוא סרט דרמה רומני משנת 2010, הסרט הוקרן בפסטיבל קאן.

## עלילה
לאחר לכתו של אביה עוברת אווה עם אמה ואחותה הגדולה בטי לגור אצל דוד שלה אלפונס, אלפונס נכנס לחדרה של בטי ומנצל אותה מינית ומבציר שאם תספר על כך יזרוק אותן מביתו, בטי מספרת על כך לאווה אך מכחישה זאת בפני אימן. ב-1936 בגיל שש עשרה אווה מתאהבת בטיודור, איש הגר בבית סמוך אליה. מחשש שדודה יינצל גם אותה אווה בורחת מהבית ומחפשת את טיודור בבקתה שרכש בהרים, הוא מקבל מכתב מאמו המתגוררת באמריקה ומתגלה לו שהיא חולה, הוא נוסע לאמריקה על מנת להיות עם אמו ומבטיח לה שברגע שיחזור הוא יינשא לה, עוברים חודשים וטיודור לא שולח לה מכתבים ולא יוצר עמה קשר והיא מתחילה לתהות עם ישוב אי פעם.

בזמן שאמה ואחותה שוהות בקמפינה במשך יומיים, נכנס הדוד לחדרה של אווה ומנסה להטרידה מינית אך היא יורה בו, דודה מאושפז והיא נעמדת למשפט, במשפט היא יוצאת זכאית, במהלך המשפט היא מכירה את הברון אוסוולד פון סייל, העובד בשגרירות גרמניה ברומניה, היא מתחתנת איתו ועוברת לגור עימו באחוזה שלו. יום אחד שלוש שנים לאחר עזיבתו חוזר טיודור לרומניה והיא עוזבת עבורו את בעלה, אך עם זאת טיודור אומר שהוא חייב לנסוע למרסיי והוא נותן לה מפתחות לדירה, אווה נכנסת להריון אך מאבדת את התינוק. אוסוולד אותו עזבה מציל אותה מניסיון התאבדות והיא חוזרת לחיות איתו. לאחר מכן טיודור חוזר לרומניה והוא מנסה לחפש את אווה, כשהוא מנסה להתגנב לביתה הוא נורה על ידי אוסוואלד ובעקבות הפציעה אווה מטפלת בו, בינתיים מתחילה מלחמת העולם השנייה, המכונית של שגרירות גרמניה מותקפת על ידי אלמונים ואוסוואלד נפצע בזרועו.

בחורף 1941 טיודור נוסע לליסבון, היא מרגישה בודדה ובעקבות זאת היא מצטרפת לארגון צדקה שהקימה אלנה, נסיכת יוון ודנמרק, אחרי כן היא מציעה את עצמה כאחות מתנדבת בבית חולים צבאי, שם היא מכירה את לוסיין, סטודנט לרפואה, אוסוואלד יוצא למשימה בקהיר ומשאיר לה סכום כסף גדול, לאחר מכן נודע לה שהוא נהרג שם בנסיבות מסתוריות.

בכסף שאוסוואלד נתן לה היא פותחת חנות מוזיקה בבוקרשט, יום אחד כשהיא חוזרת הביתה היא מוצאת את טיודור מחכה לה, בינתיים כשלוסיין מבין שהוא לא יהיה יותר מחבר עבור אווה הוא מתגייס לצבא ונשלח לחזית. טיודור מבוקש על ידי השירותים החשאיים ובעקבות הוא כך הוא מבקש מאווה להביא לו מסמכים מזויפים על מנת שיוכל לצאת מהמדינה. היא מגלה שהיא בהריון שוב אך מחליטה שלא לספר לו על מנת שלא לשבש את התוכניות שלו. היא מלווה את טיודור לתחנת רכבת ולאחר שהוא עולה לרכבת מתחילה הפצצה אווירית והרכבת נהרסת.

אווה מחפשת אחר טיודור אך לא מוצאת את שמו לא בין ההרוגים ולא בין הניצולים. בהפצצה ב-1944 גונתר, הרופא שהכירה בארגון צדקה שעבדה נפצע ומאבד את שתי עיניו, לוסיין נהרג בחזית על יד יאשי. יום אחד פונה אל אווה איש זר שאינה מכירה אשר ראתה אותו כמה פעמים מדבר עם טיודור. הוא אומר לה שהיא בסכנת חיים ומציע לה לעזוב את ארצה ולנסוע לאמריקה לאמו של טיודור, הם עוזבים ביחד את רומניה בסירה ואז האיש, שהוא בן דוד של טיודור מספר לה כמה סודות, טיודור גויס כמרגל אמריקאי. אוסוולד שימש כקצין מודיעין בצבא הגרמני ונשלח לקהיר על ידי וילהלם קנריס על מנת לקיים מסע ומתן בחשאי אודות כניעת גרמניה, שם הוא נהרג על ידי הגסטפו.

## קישורים חיצוניים

קטגוריה:סרטים רומניים
קטגוריה:סרטי דרמה
קטגוריה:סרטי מלחמת העולם השנייה
קטגוריה:סרטי 2010
הוצאת סדן

**הוצאת סדן** היא הוצאת ספרים, העוסקת בהוצאה לאור של ספרי משפט ועסקים. ההוצאה נוסדה בשנת 1966 על ידי דויד סדן ומיקומה בתל אביב-יפו. בין המחברים המפרסמים בהוצאה נמנים שופטים, עורכי דין ורואי חשבון.

## הוצאה לאור
בין הספרים שיצאו לאור, מספר עוקדנים המהווים ספרי יסוד, המתעדכנים ומתחדשים אחת לתקופה, בתחומים כגון: דיני עבודה, ביטחון סוציאלי, תכנון ובנייה, מיסים, עסקים ועוד.

בין העוקדנים:
* **[[דיני עבודה (עוקדן)|דיני עבודה]]**: עוקדן בן שלושה כרכים, המתעדכן בתכיפות מאז 1966. העוקדן כולל סקירה מקיפה של החקיקה והפסיקה בתחום דיני עבודה, ומספק הסברים מפורטים המבוססים על פסקי הדין הרלוונטיים. המהדורות הראשונות נכתבו על ידי עו"ד יוסף האוזמן והשופט (לימים נשיא בית הדין הארצי לעבודה) מנחם גולדברג, ולאחר פטירתו של השופט גולדברג, ממשיך עו"ד נחום פינברג בכתיבת הספר ועריכתו. במהדורתו הראשונה היה העוקדן בן כרך אחד בלבד, ובמהלך השנים, עם הגידול במספר חוקי העבודה, התקנות והפסיקה, גדל לשלושה כרכים עבי כרס.
* **עוקדן הביטחון הסוציאלי**: עוקדן בן שני כרכים, המתעדכן בתכיפות מאז 1972. בראשיתו נקרא העוקדן בשם "דיני הביטוח הלאומי" (1994-1972) וכלל כרך אחד, משנת 1995 הורחב הספר לשני כרכים וראה אור בעשרים וחמש מהדורות נוספות. העוקדן כולל סקירה מקיפה של החקיקה והפסיקה בתחומי חוק הביטוח הלאומי, חוק ביטוח בריאות ממלכתי ונושא הביטוח הפנסיוני. החקיקה המלאה מבוארת ומודגמת על ידי הצגת מאות מקרים אשר ניתנה להם תשובה בפסיקת בתי המשפט.
:המהדורות הראשונות נכתבו על ידי השופט מנחם גולדברג. לאחר פטירתו של השופט גולדברג ממשיכה עו"ד רות הורן (לשעבר היועצת המשפטית של המוסד לביטוח לאומי) בכתיבת הספר ועריכתו.
* **דיני בטיחות בעבודה**: מהדורה ראשונה, מאת השופט מנחם גולדברג, יצאה לאור בשנת 1973, ומאז שנת 2019 ממשיכה בעדכון העוקדן עו"ד סיון דור.
* **[[דיני התכנון והבניה (עוקדן)|דיני התכנון והבניה]]**: עוקדן בן 4 כרכים, המתעדכן בתכיפות מאז 1983, מאת ד"ר שמואל רויטל. לאחר פטירתו של ד"ר רויטל ממשיך עו"ד איל ד' מאמו בעדכון העוקדן.
החל משנת 2024 מוצאים העוקדנים, בנוסף לגרסה המודפסת, גם בגרסה דיגיטלית.

בנוסף לעוקדנים יוצאים לאור בהוצאת סדן גם ספרים בפורמט שגרתי (בכריכה קשה ולעיתים בכריכה קלה), וגם אלה יוצאים במהדורות מעודכנות לפי הצורך. בספרים אלה:
* **דיני ירושה ועיזבון**: מהדורה ראשונה יצאה לאור בשנת 1970. ארבע המהדורות הראשונות נכתבו על ידי עו"ד ורו"ח יחזקאל פלומין והשופט מנחם גולדברג. למהדורה החמישית הצטרף ד"ר א' מעוז, למהדורה השישית הצטרף השופט שאול שוחט. לאחר פטירתו של השופט גולדברג בא במקומו עו"ד נחום פינברג.
* **פגמים בצוואות**, מאת השופט שאול שוחט.
* **מפת דרכים בעבודת הדירקטוריון**, יצא לאור בשנת 2021, מאת אלוף (מיל') יהודה שגב, בהדרכתו של פרופ' יוסף גרוס.
* **החקירה שכנגד**, מאת עו"ד ישעיהו לויט ועו"ד עדי לויט.

## קישורים חיצוניים
* 

## הערות שוליים

סדן
קטגוריה:הוצאות ספרים בישראל: ספרי משפט
קטגוריה:ישראל: חברות שהוקמו ב-1966
AllGame

**AllGame** (בעברית: **כל-משחק**) היה אתר אינטרנט מבית חברת "RhythmOne", שעסק בביקורות וסיקור משחקי מחשב ואינטרנט. האתר מקביל לאתרים נוספים של החברה, בהם AllMusic העוסק במוזיקה ו-AllMovie העוסק בקולנוע.

האתר היה פעיל בין השנים 1998 ל-2014 ועיקר עיסוקו סבב סביב משחקי מחשב ורשת, וכלל מדריכים, המלצות, ביקורות, סיקורים, מידע וקישורים רלוונטיים. מלבד משחקי מחשב, תכניו נגעו גם למשחקי ארקייד, קונסולות ורטרו. הוא הוקם בפברואר 1998 במטרה להפוך למאגר המשחקים האינטרנטי הגדול ביותר שקיים.

עם זאת, במשך השנים הלכה ודעכה פופולריות האתר, משום שנוצר ריבוי של אתרים דומים ברחבי הרשת. לבסוף, ב-2014, 16 שנים אחרי הקמתו, נסגר סופית האתר. הנהלתו פרסמה על כך הודעה:"לא כולנו ידענו מה בדיוק אנחנו עושים בימים הראשונים ההם, אך הייתה זו תקופה מרגשת לעזור בבניית מאגר משחקים מקוון לפני שהאינטרנט התפוצץ באתרים המוקדשים למשחקי וידאו"כיום האתר אינו פעיל עוד.

## קישורים חיצוניים

* 

## הערות שוליים

קטגוריה:אתרי אינטרנט
שם הוורד (מיני-סדרה)

**שם הוורד** (באנגלית: **Il nome della rosa** בגרמנית: **Der Name der Rose**) היא מיני-סדרת דרמה היסטורית איטלקית-גרמנית, המבוססת על ספרו בעל אותו השם של אומברטו אקו. 

הסדרה שודרה באיטליה בין 4 ל-25 במרץ 2019 וכללה שמונה פרקים.

## תקציר העלילה
העלילה מתרחשת בשנת 1327. נזיר גרמני צעיר בשם אדסו ממלק, מגיע יחד עם מורו האנגלי ויליאם מבסקרוויל למנזר קזאלה בצפון איטליה. מטרת הביקור של ויליאם ואדסו הוא לתאם במנזר פגישה בין נציגי המסדר הפרנציסקני לנציגי האפיפיור היושב באביניון, כדי לדון בשאלות תאולוגיות ופוליטיות קריטיות. עם זאת, עד מהרה הם מגלים שתעלומה מסתורית רודפת את המנזר, ונזירים נרצחים בזה אחר זה. ויליאם נענה לבקשת אב המנזר, ומנצל את כישוריו כאינקווזיטור לשעבר כדי לנסות ולפענח את התעלומה.

## דמויות
* אדסו ממלק (דמיאן הארדונג) – פרח כמורה גרמני צעיר מהמסדר הבנדיקטיני. תלמידו של ויליאם ומנסה לעזור לו בפיענוח התעלומה. הסיפור מסופר מנקודת מבטו כאדם זקן (מגולם בידי פיטר דייוויסון).
* ויליאם מבסקרוויל (ג'ון טורטורו) – נזיר אנגלי מהמסדר הפרנציסקני, תלמידו של רוג'ר בייקון, עובד בשירותו של לודוויג הרביעי, קיסר האימפריה הרומית הקדושה. מנצל את הידע שלו כאינקווזיטור לשעבר ואת הידע המדעי הנרחב שלו כדי לפענח את תעלומת המנזר.
* רמיגיוס מוורנה (פבריציו בנטוויגולו) – נזיר איטלקי המסתיר סודות אפלים מעברו.
* מלאכי מהילדסהיים (ריכרד זאמל) – הספרן הראשי של הספרייה. דמות מסתורית ומטרידה. 
* סלווטורה (סטפנו פריזי) – נזיר גיבן ומגמגם, הלוקה בנפשו.
* ברנרדו גי (רופרט אוורט) – אינקווזיטור צרפתי המגיע למנזר כמפקד כוח הקשתים של מלך צרפת אשר אמור להגן על שליחי האפיפיור.

## קישורים חיצוניים

קטגוריה:מיני-סדרות טלוויזיה
ועדת שנהר

**ועדת שנהר** מונתה על ידי שר החינוך והתרבות, זבולון המר, לבחינת לימודי היהדות במערכת החינוך הממלכתית בישראל והגישה את המלצותיה לאמנון רובינשטיין באוגוסט 1994. בראש הוועדה עמדה עליזה שנהר.

## חברי הוועדה
בראש הוועדה עמדה עליזה שנהר, רקטור אוניברסיטת חיפה. בוועדה השתתפו אנשי אקדמיה, בהם חוה לצרוס-יפה, מיכאל אביטבול, אביעזר רביצקי ואליעזר שבייד, אנשי משרד החינוך זבולון אורלב ואליעזר מרכוס, מחנכים, ואישי ציבור בהם רות קלדרון, הסופר אהרן מגד ומוקי צור, איש התק"ם.

## תפקיד והמלצות הוועדה
על-פי כתב המינוי של הוועדה, היה עליה לבחון את מצב לימודי היהדות בחינוך הממלכתי, ולגבש הצעות "בדבר המטרות והתפיסה, תוכניות הלימודים וכל יוזמה אחרת העשויה לקדם את החינוך היהודי בישראל".

הוועדה קבעה שיש ירידה מתמשכת במעמדם של לימודי היהדות במערכת החינוך, הנובעת מתמורות חברתיות ופוליטיות שחלו במדינת ישראל, ובתהליכים שונים, ביניהם הגברת הקיטוב בין הציבור הדתי והחילוני. בהמשך לכך, הדו"ח כלל המלצות בדבר עקרונות להוראת מקצועות היהדות, וביניהם חתירה ללימוד מקצועות היהדות באופן המדגיש את אופיים ההומניסטי, וכן בניה של תהליך חינוכי המבוסס על לימוד, ביקורת ודו-שיח, אשר יחתור להפנמה של ערכים אוניברסליים ויהודיים "מתוך גישה פלורליסטית". הוועדה גם המליצה "לעודד קשת רחבה ככל האפשר של מסגרות חינוכיות לא-פורמליות, המקבלות חינוך יהודי פלורליסטי וביקורתי כלגיטימי והמציעות למוסדות החינוך השונים תוכניות חוץ-קוריקולריות בנושאים הקשורים בהוראת מקצועות היהדות, ובייחוד סמינרים ומפגשים שבהם ייפרשו לפני התלמיד, על בסיס של הדדיות, האופציות השונות של הקיום היהודי בימינו".

## השפעה
דו"ח ועדת שנהר אומץ על ידי משרד החינוך בשנת 1995, ובהמשך לכך הוקם במשרד "מטה שנהר" שהופקד על יישום המלצות הוועדה, ונסגר לפני שנת 2021. בשנת 1997 הוקם על ידי שר החינוך זבולון המר המנהל לחינוך ערכי כדי ליישם את דו"ח ועדת שנהר ודו"ח קרמניצר.

חוזרי מנכ"ל שפורסמו על ידי משרד החינוך במהלך השנים עיגנו את עקרונותיו של דו"ח ועדת שנהר. כך, ב-2 בנובמבר 2008 פורסם חוזר מנכ"ל משרד החינוך 3.1 תשס"ו/3(א) שבו נקבעו אמות המידה המחייבות שלפיהן יבחנו גורמי המקצוע במשרד הצעות לתוכניות חינוכיות ביהדות למוסדות החינוך במגזר הממלכתי בהתאם למסקנות דו"ח שנהר. חוזר מנכ"ל זה הוחלף בשנת 2019, אך החוזר החדש משמר את אמות המידה לבחינת תוכניות חינוכיות בתחום היהדות בחינוך הממלכתי כפי שעוצבו בחוזר המנכ"ל הקודם, בשינויים מסוימים.

ב-1999, הוקמה כמסקנות מן הוועדה התוכנית האקדמית "רביבים".

## קישורים חיצוניים
*המלצות ועדת שנהר

## הערות שוליים

קטגוריה:ישראל: חינוך
קטגוריה:חינוך יהודי
קטגוריה:מדעי היהדות
קטגוריה:משרד החינוך, התרבות והספורט
Blowing Kisses in the Wind

**Blowing Kisses in the Wind** (בעברית: **מעיפה נשיקות ברוח**) הוא הסינגל השלישי מתוך אלבומה השני של הזמרת והרקדנית פאולה עבדול אשר יצא ב-17 באוקטובר 1991 על ידי וירג'ין רקורדס. הקליפ לשיר בו נראית עבדול רוקדת בלט על בימת תיאטרון זכה להצלחה רבה בערוץ MTV בדומה לקליפים אחרים שלה.

השיר עצמו זכה להצלחה גם כן כאשר הגיע למקום השישי בארצות הברית ולמקום השביעי בקנדה.

## רקע
מבחינה מוזיקלית השיר הוא בלדת פופ אשר עוסקת באהבה נכזבת. במקור, השיר "Vibeology" היה אמור להשתחרר כסינגל אך השיר קיבל השמעות מרובות ברדיו והיה לו יותר ביקוש ולכן הוא יצא כסינגל במקום.

## הצלחה מסחרית
השיר הגיע למקום השישי בארצות הברית ושהה במיקום זה במשך שלושה שבועות ו-7 שבועות סך הכל בעשירייה העליונה. במצעד סוף השנה האמריקאי השיר נכנס למקום ה-73. גם בקנדה השיר זכה להצלחה כאשר הגיע למקום השביעי במצעד הקנדי ולמקום ה-98 במצעד הקנדי הסוף שנתי. בשאר העולם השיר זכה להצלחה פחותה כאשר לא הצליח להיכנס לאף מצעד של אף מדינה אחרת מלבד פולין ששם נכנס למקום ה-29.

## מיקומי שיא

## קישורים חיצוניים

## הערות שוליים

קטגוריה:שירי פאולה עבדול
קטגוריה:שירים באנגלית
קטגוריה:בלדות משנות ה-1990
קטגוריה:בלדות פופ
Who Is He

**?Who Is He (And What Is He to You)** (בעברית: "מי הוא (ומה הוא עבורך)?") הוא שיר מאת הזמר והמוזיקאי האמריקאי ביל וית'רס, שהופיע לראשונה בשנת 1972 באלבומו, Still Bill. את מילות השיר כתב המשורר סטן מקני, ואת המנגינה כתב וית'רס. אף על פי שלא יצא כסינגל, השיר זכה לפופולריות גדולה בארצות הברית, ונוסף לכמה וכמה אלבומי אוסף של וית'רס בהם The Essential Bill Withers ו-Live at Carnegie Hall. לשיר בוצעו מספר רב של גרסאות כיסוי בידיי אמנים מפורסמים והוא אף שימש כשיר הנושא של הסרט "ג'קי בראון" בבימויו של קוונטין טרנטינו.

## גרסאות כיסוי
בשנת 1973, קבוצת R&B Gladys Knight & The Pips  הקליטה גרסת כיסוי לשיר באלבומם, "אף אחד מאיתנו".

בשנת 1974, להקת הרית'ם אנד בלוז Creative Source  ביצעה גרסת כיסוי לשיר, שהפכה ללהיט הגדול ביותר שלה; הגרסה הגיעה למקום ה-21 במצעד שירי ה-R&B/היפ-הופ ולמקום ה-69 במצעד הבילבורד הוט 100.

בשנת 1996 הזמרת האמריקאית ולרי קרטר ביצעה גרסה מעובדת מחדש של השיר בשם "מי היא (ומה היא עבורך)", תוך היפוך הזכר והנקבה בשם.

בשנת 1996 הקליטה גם הזמרת מישל נדג'וצ'לו  גרסת כיסוי לשיר שזכתה להצלחה עצומה בארצות הברית. גרסתה הגיעה למקום הראשון במצעד הריקודים האמריקני בקטגוריית אמנית סולו. בנוסף היא הגיעה למקום ה-34 במצעד שירי ה-R&B/היפ-הופ.

## קישורים חיצוניים

## הערות שוליים

קטגוריה:ביל וית'רס
Vibeology

**Vibeology** הוא שיר של הזמרת והרקדנית פאולה עבדול, אשר יצא כסינגל הרביעי מתוך אלבומה השני ב-18 בנובמבר 1991 על ידי וירג'ין רקורדס. השיר נכתב והופק על ידי פיטר לורד, סנדרה סטריט ויקטור וג'פרי סמית'. הוא יצא כסינגל השלישי מהאלבום באוסטרליה ובריטניה וכסינגל הרביעי בשאר העולם. תחילה הוא יצא רק באוסטרליה ולאחר מכן הוא יצא גם בצפון אמריקה ואירופה.

השיר זכה להצלחה בארצות הברית כאשר הגיע למקום ה-16 במדינה ובכך הפך לשיר הרביעי מהאלבום שהגיע לעשרים העליונים במדינה. במצעד הדאנס האמריקאי השיר גם זכה להצלחה דומה כאשר הגיע למקום ה-17. בקנדה השיר גם זכה להצלחה כאשר הגיע למקום ה-19 במדינה. באירופה השיר זכה להצלחה פחותה כאשר לא נכנס למצעד האירופאי ודורג במספר נמוך של מצעדים באירופה. גם באוסטרליה וניו זילנד השיר לא זכה להצלחה.

## רקע
השיר במקור היה אמור לצאת כסינגל השלישי מהאלבום ואף עבדול הופיעה עם השיר בטקס פרסי ה-VMA אך לאור ההצלחה של השיר "Blowing Kisses in the Wind" הוחלט להוציא אותו במקומו.

## מיקומי שיא

## קישורים חיצוניים

## הערות שוליים

קטגוריה:שירי פאולה עבדול
קטגוריה:שירים באנגלית
קטגוריה:שירי מוזיקת האוס אמריקאיים